Document ID: 32007R0508

NEUVOSTON ASETUS (EY) N:o 508/2007,
annettu 7 päivänä toukokuuta 2007,
puhdistamoiden hankintatarpeita varten markkinointivuosina 2006/2007, 2007/2008 ja 2008/2009 Bulgariaan ja Romaniaan tuotavan raa’an ruokosokerin tariffikiintiöiden avaamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 37 artiklan 2 kohdan,
ottaa huomioon komission ehdotuksen,
ottaa huomioon Euroopan parlamentin lausunnon,
sekä katsoo seuraavaa:
(1)
Sokerialan yhteisestä markkinajärjestelystä 20 päivänä helmikuuta 2006 annetun neuvoston asetuksen (EY) N:o 318/2006 (1) 29 artiklan 1 kohdassa vahvistetaan puhdistettavaksi tarkoitetun sokerin perinteinen hankintatarve yhteisössä. Kyseistä säännöstä on muutettu yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetun asetuksen (EY) N:o 1782/2003, sokerialan yhteisestä markkinajärjestelystä annetun asetuksen (EY) N:o 318/2006 ja yhteisön sokerialan väliaikaisesta rakenneuudistusjärjestelmästä annetun asetuksen (EY) N:o 320/2006 muuttamisesta Bulgarian ja Romanian Euroopan unioniin liittymisen vuoksi 19 päivänä joulukuuta 2006 annetulla neuvoston asetuksella (EY) N:o 2011/2006 (2) puhdistettavaksi tarkoitetun sokerin perinteisen hankintatarpeen vahvistamiseksi markkinointivuosille 2006/2007, 2007/2008 ja 2008/2009 siten, että se on Bulgarian osalta 198 748 tonnia ja Romanian osalta 329 636 tonnia.
(2)
Bulgarian ja Romanian päätoimisten puhdistamojen toiminta perustuu suurelta osin eräiden kolmansien maiden perinteisiltä toimittajilta tulevan raa’an ruokosokerin varaan.
(3)
Jotta raakasokerin toimitukset Bulgarian ja Romanian päätoimisille puhdistamoille eivät keskeytyisi, on tarpeen avata tariffikiintiöt, joita sovelletaan tällaisen sokerin tuonnissa mainittuihin kahteen jäsenvaltioon kolmansista maista, niiksi markkinointivuosiksi, joiden osalta perinteiset hankintatarpeet on jaettu jäsenvaltioittain.
(4)
Tällä asetuksella avattuihin tariffikiintiöihin liittyviä tuontitodistuksia olisi myönnettävä vain Bulgarian ja Romanian hyväksytyille päätoimisille puhdistamoille.
(5)
Tällä asetuksella avatuissa tariffikiintiöissä toteutettavassa tuonnissa perittävä tuontitulli olisi vahvistettava tasolle, jolla varmistetaan terve kilpailu yhteisön sokerimarkkinoilla mutta ei estetä tuontia Bulgariaan ja Romaniaan. Koska tuonti voidaan näissä tariffikiintiöissä toteuttaa mistä tahansa kolmannesta maasta, tulli on asianmukaista vahvistaa 98 euroksi tonnilta, mikä on saman suuruinen kuin eräissä tariffikiintiöissä tai eräiden etuuskohtelusopimusten mukaisesti tapahtuvaa sokerialan tuotteiden tuontia ja puhdistusta koskevista yksityiskohtaisista soveltamissäännöistä markkinointivuosiksi 2006/2007, 2007/2008 ja 2008/2009 28 päivänä kesäkuuta 2006 annetun komission asetuksen (EY) N:o 950/2006 (3) 24 artiklassa CXL-myönnytyksiin oikeutetulle sokerille vahvistettu tulli.
(6)
Tällä asetuksella avattujen tariffikiintiöiden seuranta ja hallinnointi saattaa myöhemmässä vaiheessa vaatia tuontitodistushakemusten ja tuontitodistusten sisältöä koskevien vaatimusten mukauttamista. Sen varmistamiseksi, että tarvittavat mukautukset muuttuvien markkinaolosuhteiden huomioon ottamiseksi ovat tehtävissä, komissiolla olisi oltava valtuudet muuttaa tämän asetuksen 3 artiklan 3 kohtaa.
(7)
Tämän asetuksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY (4) mukaisesti,
ON ANTANUT TÄMÄN ASETUKSEN:
1 artikla
Puhdistettavaksi tarkoitetun raa’an ruokosokerin tuonnissa sovellettavien tariffikiintiöiden avaaminen
1. Avataan markkinointivuodeksi 2006/2007 tariffikiintiöt 396 288 tonnille puhdistettavaksi tarkoitettua CN-koodiin 1701 11 10 kuuluvaa raakaa ruokosokeria valkoisen sokerin ekvivalenttina ilmaistuna; mainittua sokeria voidaan tuoda mistä tahansa kolmannesta maasta ja siitä kannetaan 98 euroa tonnilta oleva tulli.
Tuotava määrä jaetaan seuraavasti:
-
Bulgaria: 149 061 tonnia,
-
Romania: 247 227 tonnia.
2. Avataan markkinointivuosiksi 2007/2008 ja 2008/2009 tariffikiintiöt 528 384 tonnille puhdistettavaksi tarkoitettua CN-koodiin 1701 11 10 kuuluvaa raakaa ruokosokeria valkoisen sokerin ekvivalenttina ilmaistuna; mainittua sokeria voidaan tuoda mistä tahansa kolmannesta maasta ja siitä kannetaan 98 euroa tonnilta oleva tulli.
Kunakin markkinointivuonna tuotava määrä jaetaan seuraavasti:
-
Bulgaria: 198 748 tonnia,
-
Romania: 329 636 tonnia.
3. Edellä 1 ja 2 kohdassa säädettyä 98 euron tullia tonnilta sovelletaan asetuksen (EY) N:o 318/2006 liitteessä I olevassa III kohdassa määriteltyyn vakiolaatua olevaan raakasokeriin.
Jos tuodun raakasokerin polarisaatio poikkeaa 96 asteesta, 98 euroa tonnilta olevaa tullia on tapauksen mukaan joko korotettava tai alennettava 0,14 prosentilla jokaista todettua asteen kymmenyksen suuruista poikkeamaa kohden.
4. Edellä 1 ja 2 kohdassa säädetyissä tariffikiintiöissä tuoduista määristä on käytettävä liitteessä I esitettyjä järjestysnumeroita.
2 artikla
Asetuksen (EY) N:o 950/2006 soveltaminen
Tällä asetuksella avatuissa tariffikiintiöissä tapahtuvaan sokerintuontiin sovelletaan asetuksessa (EY) N:o 950/2006 vahvistettuja tuontitodistuksia ja perinteisiä hankintatarpeita koskevia sääntöjä, jollei tämän asetuksen 3 artiklassa toisin säädetä.
3 artikla
Tuontitodistukset
1. Edellä 1 artiklassa tarkoitettuja määriä koskevat tuontitodistushakemukset on jätettävä tapauksen mukaan Bulgarian tai Romanian toimivaltaisille viranomaisille.
2. Tuontitodistushakemuksia voivat jättää vain Bulgarian ja Romanian alueelle sijoittautuneet päätoimiset puhdistamot, jotka on hyväksytty asetuksen (EY) N:o 318/2006 17 artiklan mukaisesti.
3. Tuontitodistushakemuksissa ja todistuksissa on oltava seuraavat maininnat:
a)
17 ja 18 kohdassa: valkoisen sokerin ekvivalenttina ilmaistu raakasokerin määrä, joka ei saa olla Bulgarian osalta suurempi kuin 1 artiklan 1 kohdassa ja Romanian osalta suurempi kuin 1 artiklan 2 kohdassa säädetty määrä;
b)
20 kohdassa: markkinointivuosi, jota hakemus ja todistus koskee, ja vähintään yksi liitteessä II olevassa A osassa olevista maininnoista;
c)
24 kohdassa (todistuksissa): ainakin yksi liitteessä II olevassa B osassa esitetyistä maininnoista.
4. Tämän asetuksen mukaisesti myönnetyt tuontitodistukset ovat voimassa ainoastaan siihen jäsenvaltioon suuntautuvaa tuontia varten, jossa ne on annettu.
Tuontitodistukset ovat voimassa sen markkinointivuoden loppuun, jota varten ne on myönnetty.
5. Komissio voi 4 artiklan 2 kohdassa tarkoitettua menettelyä noudattaen tarvittaessa muuttaa tämän artiklan 3 kohdan säännöksiä.
4 artikla
Sokerin hallintokomitea
1. Komissiota avustaa sokerin hallintokomitea.
2. Jos tähän kohtaan viitataan, sovelletaan päätöksen 1999/468/EY 4 ja 7 artiklaa.
3. Päätöksen 1999/468/EY 4 artiklan 3 kohdassa tarkoitettu määräaika vahvistetaan yhdeksi kuukaudeksi.
5 artikla
Voimaantulo
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä toukokuuta 2007.

Labels: 3
17
18